ผมเป็นซิฟิลิส แล้วเป็นแผลที่อัณฑะเป็นวงๆหลายจุดมากแล้วตอนนอนก็จะแสบจะคันตลอดเวลาควรรักษายังไงคับ ไปหาหาอฉีดยามาแล้ว
สวัสดีค่ะ โรคซิฟิลิสนั้น เริ่มแรกจะมีตุ่มเล็กๆ เกิดขึ้นตรงบริเวณที่เชื้อเข้า เช่น อวัยวะเพศชาย อัณฑะ ทวารหนัก ริมฝีปาก ลิ้น ต่อมทอนซิล หรือขาหนีบ ก็ได้ จากนั้นตุ่มจะกลายเป็นแผล และจะเริ่มขยายออกมีขนาดใหญ่ขึ้น กลายเป็นแผลกว้าง ขอบแผลเรียบยกนูนและแข็ง พื้นแผลมีสีแดงและดูสะอาด แผลจะไม่เจ็บไม่คัน เรียกว่าแผลริมแข็ง ส่วนใหญ่มักจะมีเพียงแผลเดียว หลังจากนั้น 1 สัปดาห์ จะมีต่อมน้ำเหลืองที่ขาหนีบโตทั้ง 2 ข้าง กดไม่เจ็บ และแม้จะไม่ได้รับการรักษา แผลก็จะหายไปได้เองภายใน 3-10 สัปดาห์ แต่เชื้อยังคงอยู่ในกระแสเลือด และเข้าสู่ระยะที่ 2 ต่อไป แต่หากได้รับการรักษาจนหาย ก็จะไม่เข้าสู่ระยะอื่นๆดังนั้น หากได้รับการวินิจฉัยว่าเป็นซิฟิลิส และได้ฉีดยารักษาอยู่ ในที่สุดแผลก็จะหายไปเองค่ะอย่างไรก็ตาม หากเกิดแผลที่อัณฑะขึ้นมาใหม่ และมีหลายแผล รวมถึงมีอาการแสบและคัน ก็ไม่น่าเกิดจากโรคซิฟิลิส แต่อาจเกิดจาก- เป็นเริมที่อวัยวะเพศ ซึ่งติดต่อจากการมีเพศสัมพันธ์เช่นกัน โดยเริ่มแรกจะมีลักษณะเป็นตุ่มน้ำใส อาจมี 1 ตุ่มหรือหลายตุ่ม มีอาการแสบร้อนหรือเจ็บปวด ต่อมาตุ่มน้ำจะแตกและกลายเป็นแผล และมีน้ำเหลืองซึมได้ บางรายอาจมีไข้ ปวดหัว ปวดเมื่อยตัว อ่อนเพลียร่วมด้วย- แผลริมอ่อน หรือซิฟิลิสเทียม อาการคือจะเริ่มจากแผลเล็กๆ ค่อยๆ ขยายรวมกันเป็นแผลใหญ่ ลักษณะของแผลจะดูแฉะไม่สะอาด มีเนื้อเยื่อเละ ๆ ที่ก้นแผล ส่วนที่ขอบแผลจะนูน ไม่แข็ง และไม่เรียบ และรู้สึกเจ็บ จึงเรียกว่า แผลริมอ่อน ต่อมาต่อมน้ำเหลืองที่ขาหนีบจะบวมโต และเจ็บ- การแพ้หรือระคายเคืองจากสารเคมีต่างๆดังนั้น หากมีแผลเกิดขึ้นหรือเพิ่มขึ้นมาใหม่ และมีอาการเจ็บและคันดังกล่าว แนะนำควรกลับไปพบแพทย์เพื่อตรวจอีกครั้ง เพราะอาจเกิดการติดเชื้ออื่นเพิ่มได้ ในระหว่างนี้ ก็ควรงดการแกะ เกาแผล ไม่ทายาอะไรที่แผล งดการทาแป้ง โลชั่นหรืออื่นๆ ใกล้กับอวัยวะเพศ และควรงดการมีเพศสัมพันธ์ไปก่อนชั่วคราวด้วยค่ะ